Hér er að finna fundargerðir stjórnar veitustofnana frá þessu ári , raðað í tímaröð . Fundargerðir annarra ára er raðað eftir ártölum í hægri dálki : " Leitað eftir árum " Stjórn veitustofnana 138. fundur hjá Veitustofnun Seltjarnarness 138. fundur hjá Veitustofnun Seltjarnarness haldinn miðvikudaginn 4. desember 2019 kl. 16:15 . Mættir : Ásgerður Halldórsdóttir , Guðmundur Jón Helgason , Magnús Dalberg , Friðrik Friðriksson og Garðar Gíslason . Einnig sat fundinn Gísli Hermannsson , veitustjóri . Fjárhagsáætlun fráveitu , vatnsveitu og hitaveitu 2020 . Formaður lagði fram forsendur fjárhagsáætlunar fyrir árið 2020 . Lagt er til óbreytt fráveitugjald 0,15% af fasteignamati allra húsa og lóða skv. lögum um skráningu og mat fasteigna nr. 6 / 2001 með síðari breytingum . Lagt er til óbreytt vatnsgjald 0,09% af fasteignamati allra húsa og lóða skv. lögum um skráningu og mat fasteigna nr. 6 / 2001 með síðari breytingum . Lagt er til eftirfarandi gjaldskrárbreytingu á gjaldskrá hitaveitu sem taki gildi frá 1. janúar 2020 þar sem gert er ráð fyrir að gjaldskrá hitaveitu hækki um 5%.3.gr . gjaldskrárinnar , gjöld fyrir afnot af heita vatninu verða sem hér segir og tekur gildi 1. janúar 2020 . Einingarverð Sala í þéttbýli , húshitun 95,00 kr / m³ Einingarverð Sala í þéttbýli , til snjóbr . 95,00 kr / m³ Einingarverð Sala í þéttbýli , til iðnaðar 95,00 kr / m³ Fast verð A : 15mm og stærri 24,00 kr. á dag Fast gjald er hluti af almennum taxta og í öllum öðrum samningum þar sem selt er samkvæmt mæli . Fast verð er fyrir föstum kostnaði og er óháð stærð mælis . Gjaldinu er drefit jafnt niður á tímabil reikninga . 5. gr.gjaldskrárinnar , gjöld fyrir heimæðar og rennslismæla verða sem hér segir og tekur gildi 1. janúar 2020 : Fast gjald á heimæð fyrir hús allt að 300 m³ að stærð er kr. 238.860,00 Umframgjald fyrir hús að stærð 300 - 1.000 m³ er kr. 288,00 pr. m³ Umframgjald fyrir hús að stærð yfir 1.000 m³ er kr. 192,00 pr. m³ 1 rennslismælir á grind kostar kr. 76.206,00 Hækkun gjaldskrár er til að mæta kostnaði við breytingu á háhitalögnum og stofnlögum bæjarins . Fjárhagsáætlun fyrir árið 2020 fyrir frá - , vatns - og hitaveitu samþykkt með fjórum atkvæðum , einn á móti MD.Gjaldskrárbreyting samþykkt með fjórum atkvæðum , einn á móti , MD . Tengigjald fráveitu . Stjórn samþykkir að innheimt verði stofngjald vegna tengingar og lagningar frárennslislagna frá lóðarmörkum húseiganda að holræsakerfi . Tengigjald skal nema kr. 236.250 . - formanni stjórnar falið að breyta reglugerð fráveitu / veitustofnana bæjarins í samræmi við að Seltjarnarnesbær hafi heimild að innheimta stofngjald vegna teningar og lagningar frárennslislagna frá lóðarmörkum húseiganda að holræsakerfi . Gjaldskrárbreyting samþykkt með fimm atkvæðum . Gísli fór yfir verkefni veitna næstu mánuði . Vinnslumat á óskilgreindu magni . Gísli fór yfir minnisblað um vinnslumat sl. fimm ára . Samþykkt fyrir fráveitu . Stjórn samþykkir ný drög að samþykkt fyrir fráveitu fyrir Seltjarnarnesbæ þar sem tekið hefur verið tillit til ábendinga frá Heilbrigðiseftirliti Kjósasvæðis . Ný samþykkt , samþykkt samhljóða . Málsnúmer 2019100259 Umhverfisstofnun GH átti fund með Umhverfisstofnun 27.11.2019 þar sem farið var í gegnum erindi þeirra varðandi dælustöðvar á nesinu . Hann hitti fulltrúa stofnunarinnar og sýndi þeim stöðvarnar og fór í gegnum ferlið hjá fráveitunni . GH mun vinna þetta áfram í samstarfi við Umhverfisstofnun og kynna á næsta fundi . Önnur mál . MD óskar eftir yfirliti yfir allar greiðslur úr veitunum yfir í bæjarsjóð sem eru án kostnaðar fyrir bæjarsjóð t.d. leiga vatnsréttinda , þátttaka í þjónustu á vegum bæjarins , arður og fl . Einnig leggur MD áherslu á að tilkynning fari strax út til íbúa ef fráveita fer á yfirfall vegna bilunar . Fleira ekki tekið fyrir . Fundi slitið kl. 17:30 og óskaði formaður nefndarmönnum gleðilegra jóla . Ásgerður Halldórsdóttir ( sign ) , Friðrik Friðriksson ( sign ) , Guðmundur Jón Helgason , Magnús Dalberg ( sign ) , Garðar Gíslason ( sign ) og Gísli Hermannsson ( sign ) .